Juuli 2016

2016. aasta juuli kroonika. Kuu algas reedel ja lõppes 31 ööpäeva pärast pühapäeval.

## [[1. juuli]]
* Austria kõrgeim kohus otsustas tühistada mais toimunud presidendivalimiste teise vooru, mille oli võitnud Alexander Van der Bellen.
* Bangladeshi pealinnale Dhakale tehtud terrorirünnakus hukkus vähemalt 20 inimest.

## [[2. juuli]]
*Austraalia üldvalimistel saavutas võidu peaminister Malcolm Turnbulli juhitud konservatiivne koalitsioon.

## [[3. juuli]]
* Iraagi pealinnas Bagdadis toimunud kahes pommiplahvatuses hukkus vähemalt 347 inimest.

## [[4. juuli]]
* Hiinas Jangtse jõe kallastel hukkus vihmade tingitud üleujutustes vähemalt 180 inimest.

## [[5. juuli]]
* NASA kosmoseaparaat Juno jõudis Jupiteri orbiidile, et alustada planeedi 20 kuud kestvaid uuringuid.

## [[6. juuli]]
*Iraagi sõja raporti esitanud John Chilcoti järgi olid Suurbritannia plaanid invasioonijärgse Iraagi suhtes täiesti küündimatud.

## [[7. juuli]]
*Dallase politseinike mõrv: USA-s Texase osariigis Dallases avas Afganistani sõja veteran tule politseinike pihta, tappes viis ja vigastades üheksat inimest.

## [[8. juuli]]
*Varssavis algas 9. juulini kestnud NATO tippkohtumine.

## [[10. juuli]]
*Portugal tuli esimest korda Euroopa meistriks jalgpallis, kui alistas 2016. aasta Euroopa meistrivõistluste finaalmängus lisaajal Éderi väravast 1:0 Prantsusmaa.

## [[11. juuli]]
*Theresa May sai David Cameroni asemel Konservatiivse Partei juhiks ja asus kaks päeva hiljem Suurbritannia peaministri kohale.

## [[12. juuli]]
*Itaalias Andria linna lähedal toimunud kahe rongi kokkupõrkes hukkus vähemalt 23 inimest.

## [[14. juuli]]
*Nice'i terroriakt: Prantsusmaal Nice'is sõitis veoauto rahvuspüha tähistanud rahva hulka, hukkus 86 inimest.

## [[15. juuli]]
*Türgis toimus 15.–16. juulil ebaõnnestunud riigipöördekatse president Recep Tayyip Erdoğani kukutamiseks. Riigipöördekatse käigus hukkus vähemalt 270 inimest.

## [[22. juuli]]
*Müncheni kaubanduskeskuse terroriakt: Relvastatud isik avas Saksamaal Müncheni kaubanduskeskuse lähedal tule ja tappis üheksa inimest.
* USA sprinter Kendra Harrison ületas Londonis naiste 100 meetri tõkkejooksu 28 aastast püsinud maailmarekordi ühe sajandikuga.

## [[23. juuli]]
*Islamiriigi enesetaputerroristid ründasid Afganistanis Kabulis toimunud rahumeelset meeleavaldust, tappes vähemalt 80 inimest ja haavates 260.

## [[26. juuli]]
*Hillary Clinton sai Demokraatliku Partei kongressil erakonna presidendikandidaadiks 2016. aasta Ameerika Ühendriikide presidendivalimistel, ühtlasi sai temast esimene naiskandidaat, kelle suurerakonnad on presidendivalimistele esitanud.
*Sagamihara massimõrv: Jaapanis Sagamiharas asuvas puuetega inimeste hooldekodus toimunud pussitamises hukkus 19 inimest ja sai vigastada 26.
*Saint-Étienne-du-Rouvray kirikurünnak: Kaks Islamiriigi võitlejat tungisid Prantsusmaal Saint-Étienne-du-Rouvray kirikusse ning mõrvasid missat pidanud preestri Jacques Hameli.

* Solar Impulse 2 sai esimeseks lennukiks, mis on suutnud teha ümbermaailmareisi ainult päikeseenergia jõul.

## [[30. juuli]]
*USA-s Texase osariigis Lockharti lähedal kuumaõhupalliga toimunud õnnetuses hukkus 16 inimest.
* USA ekstreemsportlane Luke Aikins tegi 7600 meetri kõrguselt lennukist hüppe ilma langevarjuta ja maandus maapinnal turvavõrku.

## Viited